Дејствување на беспилотни летала во САД (2024)

Почнувајќи од средината на ноември 2024 г., се појавиле бројни извештаи за големи, неутврдени беспилотни летала што се појавуваат ноќе низ неколку окрузи во Њу Џерси. Додека повеќето од овие извештаи останале непотврдени, дејствувањата брзо се прошириле во соседните држави како Њујорк и Пенсилванија и на крајот во други региони, особено во североисточниот дел на САД. Случките предизвикале голема забуна кај жителите и предизвикале загриженост кај месните, државните и федералните власти. Истрагите за ова прашање остануваат во тек, предводени од агенции, вклучувајќи го ФИБ, Министерството за внатрешна безбедност (МВБ) и Државната полиција на Њу Џерси. 

Министерството за одбрана (ДО) го признало дејствувањето на беспилотните летала во воздушниот простор над воените бази, но изјавило дека операторите останале неутврдени. Слично на тоа, МВБ потврдило дека иако многу видувања можат да се припишат на погрешни утврдувања, се случило искрено дејствување на беспилотни летала. Присуството на беспилотни летала, исто така, ги нарушило операциите и на граѓанските и на воените аеродроми, што довело до зголемена контрола и загриженост. 

Објаснувањата за дејствувањата се различни, при што толкувачите претполагаат спој на чинители, вклучително и погрешно утврдени авиони, небесни објекти, пристрасност за потврда или законски владини и трговски операции со беспилотни летала. Независните истраги спроведени и од граѓански и од воени агенции не откриле докази за аномалии, заклучувајќи дека повеќето случки вклучуваат погрешни утврдувања или законско управувани воздушни возила. Стручњаци од академските заедници и индустријата, вклучувајќи ги Виџеј Кумар, Мик Вест и Џејми Џејкоб, дошле до слични наоди. 

Додека ограноците на Вооружените сили на САД потврдиле неовластени прелетувања на беспилотни летала на воени места, генерал-мајорот на Воздухопловните сили на САД, Патрик Рајдер, нагласил дека таквото дејствување „не е невообичаено“ и во целост не укажува на злобни намери.

Новоизбраниот претседател на САД, Доналд Трамп, на 16 декември 2024 г. тврдел дека војската „поради некоја причина“ ги чувала во тајност подробностите за необјаснетите беспилотни летала што летале ноќе над источниот дел на САД, но Белата куќа подоцна ги обезвреднила појавите на беспилотници.

 Подробности за дејствувањата 
мини|Дејствување на „беспилотни летала“ или „плазмоиди“ е снимено на 8 декември во Њу Џерси
Првичните видеозаписи на беспилотни летала биле пријавени во окрузите Морис и Сомерсет, Њу Џерси. Оттогаш, дејствувањата се прошириле во други окрузи во Њу Џерси, вклучувајќи ги Берген, Бурлингтон, Камден, Есекс, Мидлсекс, Монмаут, Оушн, Пасејк, Сасекс, Јунион и Ворен. Беспилотни летала се забележани и во градот Њујорк, округот Оринџ (Њујорк), Филаделфија и неколку окрузи во Источна Пенсилванија. Извештаите подоцна пристигнале и од Мериленд, Масачусетс, Њу Хемпшир, Охајо и Конектикат, како и Делавер, Вирџинија, Флорида и Калифорнија. 

Дејствувања се случиле над станбени области, електрани, далноводи, железници, автопати и природни области како коридорот на реката Раритан. Некои беспилотни летала се забележани во близина на чувствителни места, вклучително и резервоарот Раунд Вели, центрите за итни случаи и полициските станици. Во Пикванок Тауншип, Њу Џерси, беспилотно летало се урнало во двор. Првично се мислело дека е „воено“, подоцна било утврдено како играчка беспилотно летало, веројатно едно од многуте „копии“ на беспилотни летала во областа. Претседателот на околијата Стејтен Ајленд, Вито Фосела, исто така, пријавил беспилотни летала над критична инфраструктура, вклучително и пристаништето Либерти Њујорк, мостот Готелс, мостот Верацано-Нароуз и пристаништето Водсворт. 

Описите на беспилотните летала биле различни. Некои сведоци рекле дека биле големи како теренци, се појавувале при силни ветрови и се стемниле кога биле забележани. Дејствувањата често биле во групи, придружени со гласно брмчење, а понекогаш вклучувале авиони со фиксни крила во близина. Стручњаците што ги анализирале снимките ги категоризирале беспилотните летала како квадрокоптери или авиони со фиксни крила.

Поранешниот гувернер на Мериленд, Лери Хоган, тврдел дека снимил десетици големи беспилотници над неговиот дом во Дејвидсонвил, Мериленд. Меѓутоа, новинарот на New York Post, Стивен Гринстрит, и метеорологот Метју Капучи претполагале дека светлините што ги видел Хоган се всушност соѕвездието Орион. Полетните податоци од тоа време, исто така, покажале само три авиони во близина. Објавата на Хоган подоцна добила забелешка од заедницата на X (поранешен Твитер) во која се наведува дека не се видливи необични предмети во неговиот видеозапис.

 Наводи 

 Надворешни врски 

 Пријавени таинствени дејствувања на беспилотни летала над САД __СОСОДРЖИНА__(видеозапис)
__ИНДЕКС__
Категорија:Воздухопловни несреќи во САД